Суханов Евгений Алексеевич

**Суханов Евгений Алексеевич** (8 апрель 1948 йыл) — СССР һәм Рәсәй ғалимы-хоҡуҡ белгесе, гражданлыҡ хоҡуғы буйынса  белгес, юридик фәндәр докторы. Профессор, Мәскәү дәүләт университеты юридик факультетының гражданлыҡ хоҡуғы кафедраһы мөдире.

## Биографияһы
1971 йылда Мәскәү дәүләт университетының юридик факультетын тамамлай.

1974 йылда «Проблемы кодификации гражданского законодательства в ГДР»  темаһына кандидатлыҡ диссертацияһын яҡлай.  1974 йылдан алып  ассистент, өлкән уҡытыусы, Мәскәү дәүләт университетының юридик факультетында гражданлыҡ хоҡуғы кафедраһы доценты  булып эшләй.

1986 йылда «Общие тенденции развития гражданского права зарубежных европейских стран — членов СЭВ» темаһына юридик фәндәр докторы дәрәжәһенә дәғүә итеп диссертация яҡлай.

1988 йылдан — Халыҡ -ара коммерция арбитраж суды арбитры, һуңынан  корпоратив бәхәстәр буйынса комитет рәйесе урынбаҫары.

1989—1992 йылдарҙа — МДУ  юридик факультетының ғилми эштәр буйынса декан урынбаҫары була. 1989—1991 йылдарҙа СССР  закон проекттары  «СССР-ҙа милек тураһында», РСФСР законы «РСФСР-ҙа   милек  тураһында», «Предприятиелар һәм эшҡыуарҙар эшмәкәрлеге тураһында», ССР Союзы һәм республикаларҙың гражданлыҡ закондарын   сығарыу нигеҙҙәрен   эшләүҙә ҡатнаша.

1990 йылдан —  Мәскәү дәүләт университеты профессоры. Шул уҡ йылда, В.П. Грибанов үлгәндән һуң, Мәскәү дәүләт университетының юридик факультетында гражданлыҡ хоҡуғы кафедраһы мөдире була.

1991 йылдың 30 ноябрендә шәхси хоҡуҡтың Республика -ара  тикшеренеү үҙәге советы составына инә.

1992—2003 йылдарҙа  — МДУ-ның юридик факультеты деканы. 1992 йылдан — Рәсәй Федерацияһы Президенты ҡарамағындағы Шәхси хоҡуҡтың тикшеренеү үҙәге кәңәшсеһе. «КПСС эштәре» буйынса эксперт.

1992 йылдың 15 июнендә   А.Е.  Суханов Рәсәй Федерацияһының Гражданлыҡ кодексы проектын әҙерләү буйынса эшсе төркөмө составына индерелә. Проект өҫтөндә уның менән бергә  М. А. Митюков, Н. В. Федоров, Ю Х. Калмыков, А Л. Маковский, В А. Дозорцев, О. М. Козырь, В В. Витрянский, Г К. Толстой, С А. Хохлов, Лена. И. Брычева һ. б.  эшләй.

1997 йылда суд эшмәкәрлеген камиллаштырыу  мәсьәләләре буйынса Рәсәй Федерацияһының Президент ҡарамағындағы  Совет  составына инә.

1999 йылдың 5 октябренән  —  Рәсәй Федерацияһы Президенты ҡарамағындағы Гражданлыҡ закондары сығарыуҙы  камиллаштырыу буйынса совет ағзаһы,   2003 йылдың 29 октябренән  — Совет рәйесе урынбаҫары.

2008—2010 йылдарҙа Рәсәй Федерацияһы гражданлыҡ закондар сығарыу үҫешенең концепцияһын төҙөүҙә ҡатнаша, уның нигеҙендә Рәсәй Федерацияһының Гражданлыҡ кодексын реформалау тормошҡа ашырыла.

Рәсәй Федерацияһы Юғары суды ҡарамағындағы ғилми-консультация  советы, Интеллектуаль хоҡуҡтар буйынса суд, Рәсәй Генераль Прокуратураһы  ағзаһы. «Вестник гражданского права» журналының баш мөхәррире.  Дигест Юстиниандың ете томлыҡ тәржемәһе эшендә ҡатнаша.

## Награда һәм премиялары
«

* СССР Юғары уҡыу йорто министрлығының премияһы (1986);
* «Ғалим» номинацияһында юғары юридик премия   «Фемида» (1996);
* Скопьела Изге Кирилл һәм Мефодий университетында  хоҡуҡ докторы (2000);
* Рәсәй Федерацияһының атҡаҙанған фән эшмәкәре (2007, Рәсәй  Федерацияһының  Граждандар кодексын проектын әҙерләүҙә әүҙем ҡатнашҡаны өсөн);
* «Македония алдындағы хеҙмәттәре өсөн» ордены (2014);
* «Юридик фәндәргә  индергән өлөшө өсөн» номинацияһында «Йыл юрисы» премияһы  (2018).

## Төп ғилми хеҙмәттәре

### Китаптары һәм монографиялары

* 
* 
* 
* 
* 
* 
* 
* 
* 

### Коллектив хеҙмәттәр

* 
* 
* 
* 
* 
* 
* 
* 
* 

## Иҫкәрмәләр

## Һылтанмалар

* Список публикаций в системе ИСТИНА МГУ им. М. В. Ломоносова